Pyeongwon dari Goguryeo

Pyeongwon dari Goguryeo (; memerintah 559–590) ialah raja ke-25 Goguryeo, yang paling utara daripada Tiga Kerajaan Korea. Pyeongwon juga dikenali sebagai 'Pyeonggangsanghowang'. Nama kelahiran baginda ialah Yangseong (walaupun Suishu dan Tangshu menamakannya sebagai Tangseong).

 Pemerintahan 
Tahun pemerintahan Pyeongwon umumnya disepakati oleh sejarawan, tetapi tahun kelahirannya belum dapat ditentukan dengan pasti. Diketahui bahawa baginda ialah putera sulung Yangwon dari Goguryeo dan menjadi putera mahkota pada tahun 557, dua tahun sebelum memegang kuasa penuh. Baginda dikatakan berani, dan mahir menunggang kuda dan memanah.

Pada masa ini, kekuasaan kerajaan telah dikikis dengan ketara oleh golongan bangsawan. Merasa prihatin terhadap rakyat, baginda mendorong pengembangan pertanian dan serikultur dan mengurangi jumlah masakan diraja.

Baginda mempertahankan hubungan yang tegang tetapi relatifnya damai dengan Göktürk dan berbagai dinasti China, walaupun secara sekejap pernah memerangi Zhou Utara di Semenanjung Liaodong pada tahun 577. Baginda sering mengirim ufti ke Dinasti Chen, Qi Utara, Zhou Utara dan Dinasti Sui. Ketika Dinasti Sui menyatukan China, Raja Pyeongwon pula bersedia untuk perang yang bakal mendatang.

Sempadan selatan dengan dua kerajaan Korea yang lain secara relatifnya aman ketika persekutuan Silla-Baekje hancur. Pada tahun 586, baginda memindahkan ibu kota ke benteng Jangan.

Pada tahun 590, raja menerima berita bahawa negeri Chen telah jatuh dan berita tersebut menjadikan baginda sangat cemas. Untuk tujuan pertahanan, baginda memerintahkan pasukan untuk berlatih dan menambah ketentuan ketenteraan. 

Pemerintahan Pyeongwon berakhir pada tahun 590, yang merupakan tahun kemangkatannya menurut Samguk Sagi, tetapi tidak ada dokumentasi khusus untuk mengesahkannya.

Baginda diberi gelaran diraja secara anumerta sebagai Raja Pyeongwon.

 Budaya popular 

 Dilakonkan oleh Kil Yong-woo dalam siri TV KBS2 2009 Invincible Lee Pyung Kang.
 Dilakonkan oleh Lee Yong-jik dalam siri TV Netflix 2017 My Only Love Song.
 Dilakonkan oleh  dalam siri TV 2021 River Where The Moon Rises.

 Lihat juga 

 Senarai topik berkaitan Korea
 Sejarah Korea
 Senarai raja Korea
 Pada Dal

 Rujukan 

Kategori:Orang Korea abad ke-6
Kategori:Tahun kematian hilang
Kategori:Tahun lahir tidak diketahui
Kategori:Kelahiran abad ke-6
Kategori:Raja Goguryeo